gentaiscool/nusaparagraph_emot huggingface dataset:
Nakke lekba accarita siagang sekre agang baine ku anne apa apa yaa. Antu ku kana langsung ji mae ri intina : “Ki coba ii mae moterek ri anjo wattu aa. Lalang pikiran nu mo bawang... Battu ko mae panno kasih sayang. Cinikki kaleng nu. Anjo wattua kau lekba mako parek anu paling bajik ka mi kulle nu gauk kan lalang na keterbatasan nu. Anjo ji kulle nu gauk anjo wattua. Beda siagang kaleng nu kamma kamma anne lekba mo niak mi kapasitas labbi daripada kau ri anjo wattua. Kau lekba mi nu parek apa kulle bajik ka nu parek siagang tena ja nia salah salah nu. 

Emotion: sad
Niak sekre allo tena niak jamang jamangku, tena ku isseng ngapa na kulle ku ukrangi anne karena karena ya, ku boya mi ri Shoeepe ku tulisik ri tampak boya na “mainan pepean” (karenang pepean) niak kauweh suluk ri Shopee. Nampa salah areng nga poeng haha, areng na antu cocoka “mainan BP an”(karenang BP an) anjo singkatanna battu ri Bongkar Pasang (bongkarak pasang) hahaha. Wattung na ku balli, na ellek ellek ka burakne ku, nakana apa nu parek balli kamma anjo, kurang bahagia kah wattu nu caddi. Mingka wattu na ku erang mae ri ballak na tau toang ku nampa niak ngaseng ananak ka rinjo akkumpuluk, sannang ngasengi wattuna ku pasuluk ku sarei na karenai. Anjo poeng tau lompoa nostalgia ngasengi na cinik anjo karena karena yaa.

Emotion: happy
Tau buruh galung ri trenggalek ka anne angarru sa'gai nasaba ammetai undian jalan sehat Pammarenta Trengalek. A'jappa a'dondong, anne buruh galunga naangkatki limangna sambil napatunjukki sobekan tiket jappa masalewanganga ri pegangi ri panitiayya ri atas panggunga. Anne buruh galunga tena naucap sepatah kata nakana sebelumna panitiayya nasareangi papan tulisan hadiah umroh ruangpulo sagang tujuh juta. Nakke kalibangang siagang sa'gayya. Makkang sekalia nasaba' angappa hadiajh umrah siagang kalibangang tonga nasaba' tena kuissengi antekamma nanti. Buruh galunga anne nakana tena napantangi doe' saku punna mae umrah nasaba' punna mae ri umrah wajikki nia' doe sakuna taua. Tapi anne buruh galunga legai nasaba' anggapa penjelasan ri panitianyya anne doe' akomodasina ngaseng ritanggungi.

Emotion: happy
Taung 2017 lulusu’ ku battu ri sikola SMK ku anjama ka ri PT Rekso Nasional Mangkasara. Tena ku sallo anjama ka ri PHK ka. Nakke ri PHK ka ri kantoro’ ku ri PT Rekso Nasional Mangkasara ka anjo jai tau kurangmi na balli produk na na pakamma Covid 19. Ri PHK ka le’ba ku anjama ri anjo PT Rekso Nasional Mangkasara battu ri taung 2017 sanggengna 2020. Anjari 3 taunga anjama ri anjo kantoro’ ka. Agang-agang ku ri kantoro’ ka sanging tau baji’ anjomi ku ngarru wattuku ri PHK siagang tallu agangku poe. Ri sareang ja pesangon rua kali gajiku. Sukkuru alhamdulillah ja inne ji rejeki na sareanga Allah Ta’ala ri kantoro’ ku anne.

Emotion: sad
Wattu na anjo nakke lekba ka battu ri acara komunitas ri salah sekre na museum ri kota Bandung, nakke si pakrua siagang agang ku mae ri stand pabaluk es kepal milo. Ternyata rinjo niak agang komunitas ta katte todong anjo ammali. Nampa nakke ku kutaknangmi kana siyapa alling na, na kana lima sabbu. Okelah, nakke siagang agang ku pesan ma mae ri mbak mbak anjo baluk ka. “Mbak, es kepal na parekkan nga rua nahh” sambil ku sare mi anjo doek 10 sabbu. Nampa anjo pabaluk na herangi nampa kana “Harga na 15 sabbu mas” . Nampa katte ni kana lah teai lima sabbu? Anjo mbak ka makkalak ki nampa kana 5 sabbu anjo air mineral mas, anjo mbak ka sumpaeng na balli air mineral teai es kepal. 

Emotion: shame
Nakke bunting ri tanggala 3 Agustus 2020. Bulang Januari 2021 na mange ka merantau siagang bura'ne ku ri Jakarta. Ku u'rangi akhiri bulang na terlambatma haid rua allo, nampa mange ka jappa-jappa ri kota toa na Jakarta. Sanggeng na jappa-jappa ku anjo pa'risi ku kasia' battangku. Antama mi jam sholat Ashar, anjari mange ka riolo sholat ri masigi' samping na Stasiun kota toa ya. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ammotere ku ri balla mange ka ri apotikka ammali tespack. Ri balla ku cobami tespack ri wc ku. Ta'bangka ka cini ki hasilna, assulu mi garisi' rua na. Alhamdulillah na sareangma Allah SWT ana' ri battangku.

Emotion: surprise
Na punna rannu maki na ni oloang mo tekne ni tarima ri sekrea pakkuliang, parallui ni isseng kungi injo lalang pakkulianga, tena bawang nippilajaraja ri kalasaka. Loe pakgaukang maraeng kulle nipinawang na tattambah injo pangissenga. Kamma mi injo, parallui ni isseng apa inne kabajikanna akkulia ri massing kale kale, na iami injo: kulleki appilajara tama tappu, na inne parallu ri sikamma rupa tau; kulleki antambai pak uranganta, na inne kaminang loe urang, loe tongi peluang niakna doe; ri pakkulianga kulle anjari wattu karirka nipaktantu, eroki jari apa, ri wattu pakkulianga anjari sekre wattu kaminang bajika ampattantui; na tantumi kullei nappanjariki tu panrita ri sekrea passala. 

Emotion: happy
Kammai nakua tau toayya riolo, loengangngangi naguppa bunga tah matea daripada tau sukseska, sassalaka lakbi lompoi daripada penghargaang. Jai tau kinne tena nahargai taua sanggenna ammoterang anjo taua nampai sadar. Punna tenamo niciniki anjo taua, nampa nisassalak kalengta ngurana tena niperhatikangi. Anjomi pappilajarang paling bajik ri katallasangna taua ri linoa. Punna ammoterangi tau nusayang dudua, nassami teako padodongi tau tallasak kijayya ri ampiknu ngaseng. Nuusahakangi pasti parek sannangi ngaseng niak kijayya ri ampiknu sollanna tenamo nusassalaki kalengnu pinruang. Appilajaraki taua pasannang tau maraeng todo’, nasabak bajiki antu nyawayya punna anjariki passabakkang sannang siagang rannu na taua apalagi punna bijangta nassami iya rannu.

Emotion: sad
Nakke makin gelisah ma ku sakring, rasa na langsunga erok lari mingka mallak tonga dosa kah sambayang na tena pa na lekba. Wattu na lekba mo sambayang ku, assalumualaikum ma kiri kanan, muko. Nampa wattung ku accinik mae ri kiri ku, anjo tanjak na langsungi niak ri muko na tanjak ku. Senyum ki nampa kana “Assalamualaiku”. Seketika nakke ku tutup matang ku nampa ku baca baca ngaseng anjo ayat ayat ka ku ukrangi yaa, bahkan anjo doa buka puasa assuluk mo battu ri bawa ku anjo wattua. Gemetar ngaseng mi kaleng ku, lanyak mi fokus ku. Nakke ammenteng ma battu ri mempo ku sumpaeng mataku tattutup inji. Ku raba raba mami, ku lipat ki kudung ku ammake insting. 

Emotion: surprise
Kepala badan Penanggulangan Bencana Daerah (BPBD) Turki Atayef  Sutarno berharap mae ri segenap warga masarakat kabupaten Turki supaya na jagai lingkunganna. Sabak, bencana banjir terjadi karna akibat kebiasaanna warga ammelak loro sembarangan. 
“Nakke lekbak ampabattuang mae ri sikuntung desa tangguh bencana (destana). Tolong jagaki katangkasang lingkungan siagang harus anjari bahan perhatian. Ki ukrangi riwattu niak banjir ri dallekangna kantor Dinas Pertanian akhirna macet total, paraiaktte riwattuna nisungke gorong-gorong niak kasoro bekas, ia mi anjo masayarakat ammela,” kanangna Atayef mae Radarsumedang.id tenapa na sallo. 
Salain anjo ia pung menghimbau supaya masarakat tena na membendung saluran je’ne sembarangan. Sabak ri wattu kajadian bosi lompo, kemungkinan banjir akan terjadi. “Lekbak terjadi niak saluran irigasi nitahan nampa nisokbolok, alasanna supaya kebagian je’ne untuk pengairan. 


Emotion: disgusted
Taua ngaseng nassami lekbaki nakasiak nga’ngalik atau nekkereki punna tampilki ri dallekanna jai taua. Anjomi biasayya nikua nervous. Rian nisuroi ammaca puisi ri ulang taung sikolana, nampai jeka pertama kalina la tampil ri dallekanna taua ngaseng, sekre sikola ciniki. Nekkereki Rian nasabak tena nabiasa kamma anjo, njari niak pakkasiakna kamma mallak-mallak la nicalla, mallaki niak salah napau nampa nimakkalli siagang iya ngaseng taua. Anjo pakkasiak mallaki timboo nasabak tena napercaya kalenna kua kulleji. Iamintu paralluki percaya kalengta rolo’. Lekbakna nabaca puisia, ternyata akgira ngasengji taua kua sekrepi, sekrepi baca puisi. Bajik ngasengji responna taua, tenaja niak callai, nampai sadar Rian kua kulleji palek nakuasai kalenna.

Emotion: happy
Taung 2004 bulan agustus punna tena kusalah, karueng nakke gappaka kabarak kana ia pingsan ri ballakna, nakke kemudian janjian siagang anggota band maraeng untuk anciniki keadaanna. Paska battu ri ballakna nakke anciniki keadaanna sannami lemas. Attinro lammasak, nyawana sannakmi tipisi, aneh kurasa sabak sikarue keadaanna bajik-bajik inja siagang segar. Ia merespon komunikasi battu ri nakke simata dengan panjalling kosong. Nakke siagang 2 urangku sepakat angngerangi mae ri ballak garring, andikna pung setuju. Ri wattunna sala sekre urangku assuluk pasadia oto tiba-tiba kalengna mulai tojo. Nakke kemudian sadarak, tenami nyawana lalang kalengna. Arengna kamatean memang kulle kapan pung nialami. Taung 2004 umurukna masih 26 taung, anti narkoba tena na kaluruk mingka kanrena tena kukira-kira ia. 

Emotion: fear
Eskalasi anjo paling parah battu ri kondisi psikosomatis anne mi antu sakring lanyak ki kesadaran siagang lammasak ki kaleng ta kah terlalu tegang ki. Anjo wattu ri kondisi parah ku nakke anjo ji kulle ku parek ak rikba ri lantai aa siagang tena ku parek apa apa, bahkan nalipong atokah palak tulung tena ku kulle. Anne kondisia kulle jappa sekitar 10 mannek, anjo paling sallo nakke lekba ku alami 2 jam. Lekba na anjo kondisi fisik ku kulle anjari bajik ki biasa na kulle munculuk sakring mallak nampa kulle tak ulang anjo kejadian singkamma yaa jari anjo kaleng ku anjari tegangngi. 

Emotion: fear
Beberapa wattu lalo mi sambil na ni nikmati mi ritual ka tiba tiba niak sekar rokok mattung mae ri paha ku (untung tena na tabai masa depan nga) nampa spontan ka nakke takbangka reflek ku pagiok ki anjo karua na bangkengku mae ri arah luarak nampa “bretttttt” ni langerek sakrang kain kakka, waudhh apa anne kakkak. Panik mode on mi hahah. Buru buru ma nakke pa lekba ki ritual nampa ammake salarak nampa dehh tojeng na anjo salah ku kakkak ki battu na ri arah resleting rawa sanggeng na mae ri boko bagian paja na. Campur aduk perasaan ta, sedih kah salarak beru, mingka bingung kah erok meeting.

Emotion: shame
Raisa sallomi bunting mingka tala niakpi anakna. Annae urangna nikuayya Nani, nakua tojeki ri Raisa anjomi tala niak anaknu nasabak loe dudu gioknu. Pakrisiki nyawana Raisa nikuai kamma anjo. Rua ngallo tala niurang Nani akkana, sanggenna anne Nani akkutaknang tojeki ri kalenna kua apa lekbak nagaukang, na larroi Raisa. Nampaipi nau’rangi kua lekbaki accarita tentang anak, langsungi kodi pakkasiakna Nani, nakua tala niakja maksudna apa-apa akkana kamma anjo, tena nasangkai la napakrisik nyawana Raisa. Battu kinne napanjari pappilajarrang, kua tala bajiki sambarang nikua ri tau maraenga. Nasabak manna mami tenaja niatta paca’ngiriki, mingka tena niissengi antekamma batena tau maraenga natarima anjo nipaua. 

Emotion: sad
Anjo ji kah bawang rakyat ka niak kontribusi na mae ri kemacetan niaka ri Jakarta, sedangkan pemprov tena? Justru anjo mi pemprov sumber na ngaseng kemacetanga niaka ri Jakarta anne. Selain na terlambat na bangun infrastruktur, kendala lainga tong anjo tau ammakea lalang raya ya sannak pakana kana na. Ciniki mi anne, anjo kendaraanga siambak ki antama mae ri jalur semput ka. Bottle neck kamma ya mi anne salah sekre na biang keladi macet ri Jakarta. Logika nakamae antu na pa cocok ka lalang raya niaka mo nah ni tutup ki? Punna alasan na keselamatan, harusuk na anjo ngaseng perlintasanga ni tutup tongi. 

Emotion: angry
Lekba ka, awalak pertengahan na pandemi ri 2020. Anjo wattua kuota ku sikedde mami kulle ni pake WhatsApp siagang Instagram otomatis rua anjo ji aplikasi biasa memang sanging ku buka. Nampa ri sekre allo niak akunna adakan giveaway Iphone 7 wattu na tallu (3) allo. Nakkeku coba coba mi nawang kah ku pikkiri kulle tena ja ku gappai kah folowers na kulle erok ja sekre juta (1 jt). Nakke minawang ku minawangi mi aturan na anjo sponsor na siagang komen erok warna apa. Nakke ku ukrangi tojeng lekba na 3 (tallu) allo tatte 7 bangngi antu mi pengumuman na giveaway na anjo. Takbangka ku kauwehh nakke ternyata ku gappa tojengi. 

Emotion: surprise
Menjelang hari-hari terakhir tallasakta ri linoa, kamampuan ngaklum bakballe iareka nganre kanre-kanreang siagang nginung mulai aklanyak. Sekitar wattu kammami anjo para ahli perawatan paliatif akkana tau sementara “sekarat aktif” siagang parakatte biasana appikkirik anne berarti paraia ammiliki rua sanggengna tallungallk untuk tallasak. Mingka, sikuntung tau akan nalalui iangasengna fase anne lalang siallo. Siagang niak tau benar-benar kulle attahang ri cappak kamateang salama biring sekre minggu sebelumna ia ammoterang, kammayya anne biasana na sare susah mae ri bijangna. 
Jari hal sakaratul maut pasti assisala-sala mae ri sekre rupatau siagang katte tena kulle niperkirakan, moment menjelang lammoterang sebenarna susah untuk niuraikan. Mingka lalang penelitian tenapa nipublikasikangi oleh sekelompok nakke mi anjo menunjukkan, semakin ambani sekre tau siagang kematian bahan kimia akibat stres lalang kalengta meningkat. 


Emotion: fear
Hana surang Gina niaki ri Bali nampa jappa-jappai sanggenna tangnga bangngia. Ri cafea, mangei nginung jus, niak kapang talu jang. Tena sallo moterekmi mange ri hotelna, ngurana kamma niak tau buru’ne pinawangngi. Njari nako’bikmi Gina, kuai niak tau minawang. Napaka laccirikmi anne ruayya batena akjappa, mingka laccirik tongi anjo buru’nea. Mallakmi anne ruayya ka anjo a’rungang mange ri hotelna pole sinoi. Tena sallo nakuai anjo buru’nea niak HPta kulle kuinrang? Erokka attalipong mange ri bainengku mingka lannyaki HP ku. Njari anne Gina napainrangngangmi, ka niak bawangji pulsana pole. Lekbakna attalipong anjo buru’nea, nasareangmi HP na Gina nampa attarima kasih, lekbakna anjo aklampami.

Emotion: fear
Aletteki seng mange ri anak maka ruaya, kamma tonji kananna. Akjulu le’baki tujua mintunna. Arnmoterekmi appikkirik. Niak ijanne kaeng baji’ intallasak siagang satting. Anne lapong tau toa mange ammalli gumbang batu. Nicinikna ri anakna, nakanamo la kiapai antu uak? Nakanamo teako akkanakanai, gassingka nikana tau toa laua. Inakke teaia tau toa lau. Umbarang inakke tau toa lauak tena antu barang kubage ri kau ngaseng. Antekamma jainuka tuju memangko kuanakkang, kubagei sangkamrna-kamrna sisa manganre. Jari sakbarakmi anakna. Battui mange ri ballakna naparenta naparenta bajikbajikmi gumbanna na narokok intallasak siagang satting. Apaji naccillak marni, nampami nabolik i rate ri ulu ballaka nasikkok ri pattokdok pammakkanga. Nampa nabisik-bisikiang anakna kaminang toaya, ka anak bungkona anciniki ammalli gumbang.

Emotion: angry
Anne guru honorerka luluski angappa formasi ri seleksi tahap makase're. Nia' sere guru honorer ka arenna Siti anne annang belas taungmi anjari guru honorer sannangi siagang assukkuru kullei lolos nilaina baji'ki. Nakke angajara ri taung rua sa'bu lima, akhirna loloska siagang baji'ki nilaiku. Ri papatajana ujianga, Siti accaritai kalenna appilajara ri bokbok terutama materi anggajara' ri kelas pitu, sagang tuju, siagang salapang. Ia tong naunduhki soal soal disareang kementrian ri internetka. Sangkama Siti, Ade tong anne appa belas taungmi anggajara' siagang assukuru'ki siagang hasil massalewanganga anjo. Nakke angusahakan anjagai salewanganga, rajingi ammaca bokbok ri kementerianga, siagang ri internetka. Pengalaman angajara appa belaa taung anne jai assulu' soalna nabahaski studi kasus anggajara' ri muridka. 

Emotion: happy
Katte riolo punna larroi tau toata ni isseng memangi battu ri batena na jallingki. Punna billeki matanna, majui muncengna, artina tena nangai apa nigaukang, njari tala na kanassuiki ri dallekangna tau maraeng. Kamma-kammayya anne anak-anaka, tena niak na isseng kammayya anjo, kalamanganna akjallo manna jai tau, punna tena nituruti erokna. Tenamo na mallak dudu punna larroi tau tiana, katte riolo ammentengmi bukunta punna na jalling tarrusuk maki tau toata, tena ki barani appalak doek punna niak toanangna njari sanggenta lompo kamminjo tarrusukki. Memang towwa maraengmi jamanga, anak-anaka kinne pila’ barani na ewa tau toayya, pila’ barani appau, siagang maraenga, tenamo na mallak punna nikanassui ri tau toayya.

Emotion: fear
Anggapai harta karung tau ri Inggris ka sikamma koin bulaeng umuru' ratusang taungmi wattu na na baji'ki balla na. Anjo wattua na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia  anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.

Emotion: surprise
Ri wattungku Sd nakke lekba na kerjaing urangku ri allo ulang tahunku. Jari, ri wattungku antamak sikolah urangku mulai allili mae ri nakke. Sabak ri wattua nakke sd inja jari nakke bingung siagang sikapna urang-urang ku. Ku coba ampa-kutaknangang mingka malah allili i urangku mae ri nakke. Kamma anjo seterusna sanggengna na rapik jam istirahat lakbusuk, tena na sallo niak urangka akkana mae ri nakke kana sebenarna sementara di karenai ka. Siagang guru mata pelajarang terakhir amminawang na karenaia akna nakke ammelak loro sambarangang. Nakke bingung, padahal tenapa ku sungke kanre-kanreangku. Appalaka bukti, nakana niak ancinika anak kalasak mareng ammelak loro, sambil akkaca-kaca matangku biring sulu jenek matangku sabak gurungku akkana lompo mae ri nakke.  Akhirna gurungku akkana jujuruk sebenarna nakke ni cakngiri lalang allo ulang tahunku. 

Emotion: surprise
Free Shuttle minibus ka anne akjappa mi. Lambat ki poeng lalang na. Nakke santai injika, kah nakke ku harap pesawat na Garuda anne delay. Nakana sopirik na , sumpaeng pi anne surabaya na taba bosi. Mingka perjalanan battu ri terminal 1 mae ri terminal 2 bandara Juanda lumayan bella. Nakke tena lekba ku sangka kulle singkamma anne bella na. Nakke pakarammula meka panik. Ku cek mi hp ku, wattu na tasesa kurang battu 10 menit mami. Nakke tena ku ukrangi tatte siapa ma battu ri terminal 2. Antu ku ukrangi, nakke harusuk ka sarei anjo sopir ka doek na pake nginung kopi. Nakke antama ma mae ri gerbang keberangkatan na lari lari ka. Suana na sepi, ku battui mi sekre check in counter nampa ku pacinikkan kode booking ku. 

Emotion: surprise
Tau toang ku lekbak mi sisaklak wattu ku inji caddi. Awalak na tantu mi nakke tena ku bajik bajik ja ri anjo keputusan na tau toang ku. Ku ukrangi tojeng lekbak na putusan na, nakke ni bawa ri tau toang ku nganre mae ri warung soto padang. Di rinjo nakke tena ku mari ngarruk. Lalang na beberapa ulang bapak ku tena pa na suluk battu ri ballak ku tampakia siagang ammak ku. Sanggeng na na buntuluk ballak beru, nampai assuluk battu rinjo ballak ka niaka nakke siagang ammak ku. 2 – 3 ulang malo nakke ku sakring nelangsa inji ka. Mingka sallo kah sallo mo nakke ku sakring tak biasa ma. Apa poe akhere na nakke ku sakring tena ja beda na sisaklaki siagang tena. 

Emotion: sad
Bulang juni 2020 tanggala 9 na ri telfonga ri tanta ku na kana garringi nenekku tena kulle a’manteng tena tong na kulle akkana. Lampa ngaseng maki ri balla na nenekku mange a’toa ki. Tena tojeng na kulle akkana na sungke matanna saja tena na kulle. Malla ki ngaseng ana’ na erangi mange ri balla garring, ka anjo wattua niak garring covid. Punna matei taua tena mi kulle ri cini ka langsungi ri kuburu’ ri tampa’ khusus tau mate na covid. Mungko na ri telfonki poe punna tena mi nenekku, mate mi ri jam 12 patang allo na. mattummi je’ne mataya lampa ri balla nenekku. Battu ngasengmi purinang ku mange accini ki nenekku ka mate mi. Mungko na ri kuburi mi nenekku ri kampung na ri Kabupaten Maros.

Emotion: sad
Kah tena niak pa penyebab pasti na battu ri automyshophobia, anjo mi tena niak perawan antu ni rancang khusus ka ri anne kondisi aa. Manna mamo kamma anjo, nika berbagai metode pengobatan antu kulle ya na bantu ki pa bajik ki jenisik anne phobia yaa kulle secara signifikan. Beberapa perawatan anjo kapang kulle antara lain na terapi eksposur, terapi perilaku kognitif, atau ka cognitive behavioral therapy (CBT), siagang beberapa pak balle pak balle maraeng nga battu ri prikiatri. Terapi eksposur antu mi salah sekte na bantuk pengobatan paling umum mae ri tau antuna idap ka phobia ni parek secara bertahap. 

Emotion: disgusted
Rusli, urangku iamiantu seorang supir rental oto paling berbakat ri jogja, tena na duga akan anggupa pengalaman tena menyenangman assiagangi anak-anak na. Punna biasana anak-anakna sanging angngerang keceriaan, anre na issengi angngala Rusli siala’ sikali assigappa dengan seorang anak, na kumbala’na buagang mae nauzubillah sanggengna rusli ringi’-ringi’ accarita mae ri nakke. Anjo ri wattua, Rusli sementara angngerang pelanggan catterang oto rentalna. Ri wattuna istirahat ri minimarket, Rusli accidong ri kadera dallekangna minimarket sambil attayang pelangganna a’balanja. Sementara asik-asikna accidong ri dallekang minimarket anak battu ri pelangganna Rusli ambani Rusli riwattunna a’balanja biring mi lekbak. Usia anakna mungkin sekitara 4-5 taung. 
Tena niak kejelasa, tena niak rasa bersalah, tiba-tiba anne anak na pe’rui Rusli, ia langsung merasa nassu siagang ringi’-ringi’ sabak ia sementara nganre. 


Emotion: disgusted
Kulle kapang sekitaran 40 kepala keluarga, mantang ri kampong cacing, sekre pemukiman ri pinggirik sungai cisadane, kota tangerang, Banten. Iyaa mantang rinjo kah profesi na antu sebagai pembubidaya cacing sutera. Sekre ni antara lainga antu mi Ibu Carsiti (29), antu lekba ka mantang ri kampong cacing selama kuranglabbi 14 taung. Siagang burakne na Wasma (31), kaleng na allo allo lampa mae na boya cacing sutera ri sekitarak Sungai Cisadane. “Punna ni boya anjo cacinga biasa na burakne kunakke battu na ri baribbasak tatte 06.00 WIB sanggeng na 11.00 WIB” na kana ibu Carsiti mae ri wartawan Tribun Jakarta.com Senin (26/2/2018). 

Emotion: disgusted
Siapai sallona ammantang, sikamma tau nacinika taenapa najokjok nakaeroki. Sanggenna narapiki kalakbusanna assulukmi anak bungkona Karaeng Sombaya. Tikring akkanami Adang Daeng Makleok angkana, aminjo kukaeroki rawa dunduna Karaeng Sombaya na napikkirik na nakana le’ba’ kanangku anne. Le’baki nipakbuntimmi siagang anak bungkona Karaeng Sombaya. Taenamo masuarak masuaranngang nasabak sikamma anu ma’sa’rasa’raya niak ngasemmi. Naia narapiknamo ruambulang Jekbakna akbunting appalak kanami erok ammotere’ ri kamponna ri Pammanjengang. Narapiki wattu paklampanna, niparuruimi ri manggena, ri tunnganakkanna, na nisareammo sikamma pakeanna karaenga nampa nipinawang ri tau. Tuju batunna ballak amminawang ngaseng bonena poro ampaktujuangi sallang punna battu ri kamponna daenna iareka buraknenna. Naia battunamo naung ri biseanna, naikmi na’lampamange ri kamponna. Naia battunamo mange ri kamponna jaimi tau ri kamponna. Naia battuanna mange ri kamponna jaimi tau battu angkarampurampui nasaba’ sallona lampana.

Emotion: surprise
Punna kale-kalengta ji pole aklampa kemae kah, biasa memang tala niak u’rangaji tettek sikura la aklampa anjo pakdongkokangta. Anjomi biasa jai tau nibokoi nasabak nakaluppai tettek sikura musti aklampa. Mingka tea maki takbangka dudu, apalagi takkallasak nyawata, nasabak injo ngaseng kajarianga niakji solusina. Kamma punna nabokoiki pakdongkokangta, teaki langsung ngarruki, mangekibri petugaska akkutaknang apa kulle ki gaukang, biasana anjo nasuro sambei tike’ta siangan pemberangkatang berikutna sollann kulleki aklampa manna mamo maraengi sikura jang. Mingka bajikkangngangi pole punna jai kipasadia wattu sollanna kulle ki guppa anjo pakdongkokangta. Cinikki tarrusuk wattua sollanna tena ni kaluppai, punna parallu ammasangki alarm atau suroi bijangta pau’rangiki punna lakbiring maki aklampa.

Emotion: surprise
Punna nakke ku perhatikangi, ri Quora ane pakarammula mi jari anjo terang terangan na nyatakan tena niak agamana, agnostik siagang atheis. Anjo memang hak na ja. Anjo ngaseng manusia yaa ni sare mi akkalak, silahkan maki parek ki semau ta. Mingka anjo sede ngaseng perbuatan ta kulle ni palak ki pertanggung jawaban ta ri akhirat sinamperek bajik percaya siagang tena ni percaya. Tena ja na parallu sirik sirik erok boya puang ta. Katte kulle appilajarak battu ri kisah na Nabi Ibrahim anjo kisah na ni besarkan ngi ri bapak na Azar anjo apparek ka berhala. Ibrahim herangi ngapa anjo bapak na justru na parek ki patung barak kulle ni sembah. 

Emotion: fear
Ki bayangkan mi , katte baine, punna bayuang. Katte sipak rua biasana baku talipong talipong punna erok tinro. Nampa niak sekre allo bayuang nu tena na talipong ko, nu kutaknang mi, ngapa tena na talipong ko subangngi, ehh na akui kana tinroi siagang baine maraenga. Awalak na nu kana ak balle balle ji, prank ji, mingka nu passa passa mi ak pau sanggeng na kana sumoah, iyaa tena na mangaku, ternyata serius ki. Katte pakarammula maki panik, bayuang nu dengan santai na akkana iyaa tinroi siagang cewek lainga. Sanggeng na akhere na, iyaa na kirim ki foto na siagang anjo cewek na kana yaa. Ternyata Nisa areng na, anjo merk paklungan!!! Hahaha Tekamma na sakring anjo baine yaa di’ . 

Emotion: surprise
Rem motoro' na Rio ri turunan ri gunung ri daerah Maros, Sulawesi Selatan blongi wattu na ri panungang jappa ya. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na ri turunan jappa ya. Anjomi ri sarangkang ammake rem motoro' ri bokoang ka la'bi amangi ka niak sistem kabel na.

Emotion: fear
Lari mami tappiri’-pirik Jon ri tangnga bangngia napabangung ngaseng taua. Wattunna nikutaknang surang bainenna kua ngurako, nakana Jon niak palukka antamak lalang ri ga’de-ga’dea. Erokka ammarang mingka niak lading na erang. Njari lari mami kulle kugaukang dende. Tena sallo ambangung ngasengi tau ri ampik ballakna nampa mange ri ga’dena, wattu battumi konjo, tala niakmi tau-tau, mingka jai kalurukna lannyak. Nakuai Jon bagannaja anjo doek antamaka anne alloa lekbakmi mange na setor tunai ri bank, niak kapang lima juta. Anjo baganna tenaja na ammuno tau, punna apa-apayya ji na alle tenaja nang ngapa ka la nikurami. Mingka punna nyawayya na alle odende tena kulle kubayangkan. Njari tena sallo aklampami Jon surang bainenne mange ri kantorok polisia nalaporok kua niak palukka beru-beru antamak, na erang tongi anjo cctv niaka ri ga’dena.

Emotion: fear
Paling parallu nipabajiki anjo ri kantorok-kantoroka iareka pelayananna mange ri taua ngaseng. Jai kinne sanging gamussu rupanna mange ri toananna, niak tau mamge ri kantorokna, nacinik-ciniki ji bawang tena tong nasareangi pelayanang bajik-bajika. Antekamma todo’ batena. Punna nipauangi sikekdek, rioloi larro, gena mentong bajikna nicinik anne toananga. Anjomi towwa nakua tau toa rioloa, toanang anjo karaeng, parallu niperhatikang bajik-bajik. Nialusi bateta akkana ri toananga. Teaki erok gattang, terasak. Parallu nipikkirik anjo pakkasiakna tau battua, ka garringi tommi kamase, nisekkeki tommi, pila’ kodimi pakkasiakna. Bajik tongi intu punna alusuki akkutaknang, lu’muki akkana sollanna liba tongi gassing anjo tau garringa ngaseng kamase, anjoji bajik.

Emotion: angry
Ka erokki na obati rasa malla na ri je'ne ka erokki na pala'nya' anjo rasa malla na ka tena selama na erok malla ri je'ne. Tapi na wattu na terjung ri sungai Fio panik mi nampa tallang mi naung ri rawa na sungai ya. Nampa tallang mi naung ri rawa na je'ne ka susah mi ri tolong ri agang na ngaseng anjo wattua. Anjari agang na anjo ngaseng, na kiok ki petugas damkar ka nampa na tolong mi Fio naik ri butta ya. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa.

Emotion: fear
Berkat na lulusu ku ujiang erok antama ri jurusang dottoro ka, kulle ma ku gappai cita-cita ku wattu ku inji ca'di. Sanna sannang ku kulle lulusu antama ri jurusang dottoro ka. Tena ku sangkai hasil appilajara terasa ku tena na ja na sia-sia. Totoa ku sanna bangga na, ka erok mentongi na cini niak ana' na antama ri sikola dottoro ka na kana. Nakke poe bangga ri kaleng ku, antama ku ri jurusan dottoro ka sanging appilajara ku mamo poe ri balla. Erok ka sungguh-sungguh anjari dottoro na kulle jai ku tolong tau garringa allo mungko. Manna ku anjari tau berguna.

Emotion: happy
Pasti tena mo ni asing siagang antu kata kata awalak na N anne biasa na pake taua pakkana kanai antu tau leklenga toh? Punna tena pa ni issengi, nakke ku sare ki bocoran antu mi kana kana na “N**ga” atau “N***er”. Iyoo anne memang kata kata yaa biasa ni langngerek todong ri lalang lirik lagu rap na antu pakkelong pakkelong lekleng nga. Anne kana kana ya kontroversial ki memang. Kulle kapang jai tena na sadarak kana anne kana kana yaa kasarak ki sebenarna nampa kulle anjari penghinaan mae ri tau lainga. Punna ri agang agang ku jai tongji todong assalak na sabbuk anne kana kana yaa nampa tena na sadari kaleng na lekba mi rasis. 

Emotion: angry
Ni baca mi bawang. Kulle ni tappaki kulle tong tena ni tappaki, tena ja ngapa ki anggap mi bawang anjari hiburan. Nakke riolo lekba, siagang sekre rua sik buntuluk siagang setang. Kulle ka nakke Indigo? Ku pikkiri iyaa tena ku Indigo. Nakke lekba tena ku sakring singkamma anak anak indigo aa. Antu ni kana, kulle ammicara siagang setanga, kulle ni raga sukma, nampa niak poeng antu kulle na isseng carita lalo na anjo setanga. Nakke tena ja ku kamma anjo. Nakke ku sakring nga, biasa ja sialak nampa sikbuntuluk siagang anjo setang setanga. Singkamma anne misal na. Wattu ku caddi, umuruk 20 (ruampulo) ulang atokah kulle 2 (rua) taung anjo wattua. Ammak ku na alloi gaba yaa ri daklekang na ballak ka. Bapak ku anjama. Kah katte niak ni pelihara jangang, jari ammak ku na tayangi sanggeng na lekba ni alloi anjo gaba ya barak tena na kanre jangang. Nakke ri kamarak ka attinro.

Emotion: surprise
Aksi perampokan bersenjata tajam terjafi ri sekre Warung Kopi ri Kemanb Timur, Mampang Prapatan, Jakarta Selatan. Rekaman Kamera CCTV ampaccinikang ri wattunna pelaku tiba-tiba antamak ri warung kopi, siagang mengacungkan senjata tajam mae ri sejumlah pengunjung. 
Pelakuna ammake helm anne, mengancam pengunjung untuk assare barang berharga. Korbanna langsung panik allari menyelamatkan kale. Akibat aksi perampokan anne, sekre talipong genggam siagang tas milik korban ribawa pelaku.  
Kajadian anne telah nilaporkan mae ri laporkan mae ri polisi, korban berharap pelaku segera ni gappa sabak meresahkan siagang menimbulkan trauma mae ri pengunjung warkop sehingga apparek warkop anjo anjari sino-sino pengunjung akibat kajadian parampokan anjo. Pihak kepolisian pung siap untuk segera na proses laporan battu ri korban.


Emotion: fear
Penderita na anjo agoraphobia kulle na sakring mallak siagang cemas berlebihan mae ri beberapa tampak anjo siagang kondisi, singkamma tampak umum, ruangan tak tutup, tampak jai tau, siagang lingkungan ri luarak na ballak ka, nampa transportasi umum todong. Anjo mi sabak na kehidupan na penderita na agoraphobia anne beresiko ii anjari sannak terbatas siagang tak isolasi. Penyebab na Agoraphobia anne tena pa ni issengi tekamma kulle muncul. Mingka kondisi kamma anne umum na timbul ki ri wattu na taua lekba na sakring labbi battu ri sekre kali serangan panik ri sekre tampaka atokah kondisi tertentu. Anne kulle na sebabkan penderita na agoraphobia mallak siagang na hindari tampak atokah anjo kondisia. 

Emotion: fear
La’nyakki hp ku ri bandarayya. Ku boyai ri CCTV a niak ammak-ammak a'baju gamis allei. Ngapa na allei anjo hp ku, nampa gaya na sikamma ji tau kalumannyanga. Teai ji tau susah erok lukka hp. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei. anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku. Ku kana terimakasih ri anjo ibu-ibu ka.

Emotion: happy
Ruaji anjo tau biasa ngerang badik atau parang ru tangnga bangngia. Punna tania tau mabok, tau erok aklukka. Biasa tongi iyya tau pongorok erang-erang lading ri tangbga aganga, ka lekbaki niak kajariang kamma anjo. Tau pamotorok natokdok ammake parang, bajikna tenaja na mate anjo taua kamase. Anjo tau pongoroka natarai anjo pamotoroka, wattunna na pasuluk parangna, takkallasaki nyawanna anne pamotoroka, pucca’ mamo rupanna, nekkereki, keboki biberekna napakua mallak. Eroki napabelok motorokna mingka tena kulle nasabak ammani dudumi anjo tau pongoroka. Njari mantangi, tena sallo nitokdoki kamase, baganna tenaja na lalang dudu anjo battangna tatto’dok njari sadarji ni erang ri ballak garringa. Anjomi dende paralluki hati-hati punna aklampa-lampaki manna kemae. Nasabak tania issedek katte panggaukang kingka kullei katte nataba dende.

Emotion: fear
Selama menstruasi berlansung nga, rahim ta kontraksi barak kulle na bantu na lappassang lapisan na. Kontraksi na anne ni picui ri zat antu singkamma ya hormon antu ni sakbu prostaglandin. Nahh ane kadar prostaglandin ka tinggi biasa na ni kaitkangi siagang nyeri haid antu labbi parah. Beberapa tau cenderungi na alami nyeri haid parah tena niak sebab na jelasak. Mae ri sebagian baine lainga, nyeri haid ka antu parah ya kulle ni kana gejala battu ri kondisi medis ka anne contoh na, Endometriosis, Sindrom Ovarium Polikistik (PCOS), Penyakit Radang Panggul, Fibroid. Punna ni sakring mi kulle ni paressa mae ri dottorok ka. 
 

Emotion: disgusted
Sukkuru’ alhamdulillah na nakke ri terima ri kampus niakka ri ibukota Provinsi kamae anjo totoa ku tena niak bijang na anjo ri Surabaya. Nakke battu ri kota ca’di ri Jawa Timur rampi’ na mi perbatasanna Jawa Tengah. Battuku ca’di sanggeng na lompo ri sikola SMA ku tena ku sekali mantang ri luara kota ku. Pengalaman senangku wattu ku akkuliah ri tampa’ beru anjo anggappa ka jai agang ri luara daerahku anjari na kulle ka appilajari jai bahasa beru. Ri kota Surabaya tampa’ na kampusku niak, jai gedung-gedung tinggi ka ri kota ku tena niak gedung tinggi anjari tau berua accini gedung tinggi jai ri rinne.

Emotion: happy
Gau’ warnana, niak bulunna pantarangngang, lakbu sanggenna bangkeng, limanna lakbu todo’ nampa niak sampulo kancingna ri dallekang. Anjomi baju paling nangaia Ani mingka tena naissengi kemae are nabolik. Nakareki lannya ri tampak laundria. Nakarek tongi niaki ri ballakna ammakna. Padahal anjomi baju nangai napake apalagi punna niak pakgaukang siagang urangna ngaseng. Mukona kamma anjo, antamaki andikna ri kamarakna erok inrang pa’modeang, takbangkai anne Ani, nacinik andikna ammake anjo baju salloamo naboya. Langsung nagarattal andikna nakua akkana-kanako punna niak apa-apangku la nu inrang. Batena mamo kuboya kareng, larroi ri andikna, mingka sannangji nyawana nasabak naguppami anjo apa-apangna salloamo naboya. Tenamo na parallu ammalli beru.

Emotion: happy
Apaji nakesoko seng laria lapong Jonga, tenamo kagassinganna nabo!ik-bolik, napassa kalenna lari. Nakana ri pakmaikna, naballassiak anne lapong Kura-kura punna kammanne. Sikalinna narapik seng napammantangia !apong Kura-kura, akkutaknangi seng lapong Jonga, "Kemaemako Kura-kura?" Ammarrangi seng Kura-kura niaka ri dallekanna angkana, "Niakkak anrinni mae." Nakana seng pakmaikna Ia pong Jonga, "Tena tojeng nakkulle nicapak anne lapong Kura-kura, naballassiak anne." Jari, nakesoki seng !aria, tenamo kagassinganna nabolik-bolik. Akbirinna narapik baccika, ammarrangiseng angkana, "Kemaemako Kura-kura?" Appiwali seng angkana, "Anrinniak mae siagang napanaikna limanna aklumpak- lumpak napakamrna rannu. Nakanamo lapong Jonga, "Nuballassimak antu sarikbattang, nutai tojemmintu ulungku." Apaji nasusamo pakmaikna lapong Jonga, lekleng kale-kalenna, naturungi songok, callong lilana, sere mange-mange ta nakulle naangkak bangkenna. Akkanami angkana, "Tena tojeng palek nakkulle nicapak tassekre-sekrea. Punna kuciniki dodonnu, nusawalakna gioka, tena sikali nantama ri akkalakku angka ikau ansaurukkak lari. Nutai tojemmintu ulungku, nusauruk gassingak, sarikbattang.

Emotion: angry
Biasanna punna ananak umuruk 2 taung nakke ku cinik ki rodong apa na ngai anjo wattua. Punna anjo apa apa yaa sanna na ngaina sanna na kerokki naa, singkamma ananaka na ngai pallu pallu, anjo kata kata ni poangi allo allo antumi appallu, siagang barang2 niaka ri dapuruk. Punna ni ciniki ato ammicara ki pallu palluang anjo matanna langsungi callak callak hahaha. Kulle kapang kado coco ka antumi pop up book kanre kanreang, kitchen set kayu, sekre set role play karenang pallu pallu, ni bawa mae ri pizza hut appilajarak parek pizza, pile kanrejawa ulang tahun siagang ki, lainga poeng.

Emotion: happy
Taua kullei larro, ka jai passabakkangna. Iya ngaseng tau pasti lekbaki nakasiak larroa manna mamo maraengi carana ngaseng. Salah sekre passabakkangna iareka nasabak nikasiaki niak kajariang tena adilik ri katallassanga. Memang punna nikasiaki kammayya anjo, dodong dudu kalea, pakrisik dudui nyawayya, tena ni issengi apa la ni parek ka kammai hampa anne linoa, lannyaki sumangak katallassanga nampa tala niak napsu nganre, tena kulle tinro taua siagang maraenga. Anjomi punna niak nikasiak kakma anjo, sakbarak mamiki rolo’, ki kontrolki emosita sollanna tena na naik dudu cerakta napakua emosi. Panaungi nyawata manna sikekdek. Punna kulleki kamma anjo, bajiki biasa pakkasiakta, iya ngaseng la nigaukanga bajik tongi, njari nyawata sannang tongi nikasiak.

Emotion: angry
Nakke antama rinne ammalo jalur mandiri kelasak reguler. Ri Unsoed anjo akuntansi na niak rua (2) singkamma kelasak, reguler siagang internasional. Reguler anjo tes na kulle battu ri SNMPTN , SBM, siagang Mandiri (anne zaman ku nahh, kulle kapang punna kamma kamma anne maraeng mi areng na). Punna ri Internasional. Reguler antu tes na kulle antama battu ri jalur mandiri. Nampa jujuruk nakke takbangka ka , manna mamo nakke ni sareka golongan paling tinggi aa UKT na, mingka wattu na anjo tena pa nikana biaya gedung. Jari anjo UKT bawang ji. Lammorok tojeng tojeng na hehe takbangka ka napakamma kah ku cinik kamma kamma anne dededeh jai na erok nibayarak.

Emotion: happy
Niakmo tallu taung nabonei tojek celenganna ii Dian. Punna guppai doe battu ri tantana, napantamak mi issedek ri celenganna. Wattunna ulang taung beru-beru anne, nakioki daengna, Rusli, surang assungke anjo celenganna. Niak kapang appa’ juta anjo asselek celenganna. Lekbakna anjo nakioki daengna mange ri toko sapedayya, nampa nasuroi daengna ammilei sapeda nakerokia. Takbangkai anne Rusli ngurana nisuroi ammilei. Napaumi anne Dian kua sallomi erok naballiang daengna sapeda nasabak daengna mami tala akdongkok sapeda mange ri sikolana, akjappaji kamase. Punna niak doekna daengna, tena naballi untuk kaparalluanna, mingka andikna ji sanging naballiang tasi, sapatu, bo’bo, nasabak tenami tau toana kamase njari ia mami sipakrua siparutusuk. Langsungi anne rusli naraka’ andikna tena nasangkai kua andikna selama anne napikkirik tongi daengna.

Emotion: happy
Ku kaluppai wattu na kapan, sekre pasti na ammakku tena pa na bunting nampai erok bunting siagang tau jamang na tentara tamtama ki sabbuk mi Endang A. Kodi na lekbak na pengajuan nampa wattu na erok mi nikka ri kantorok, anne Endang A lari kah lekbak na ambak anak na taua sanggeng na tianang. Anjo kejadian na panjari keluarga na ammakku siagang ammak ku kodi ating na, kamma tong ri kantorok dinas ka. Ri tangnga na anjo masalah yaa, tena ni isseng anne kantorok dinas ka niak pikiran na na sambei calon mempelai burakne na antu singkamma areng na antumi Endang B. Nampa pakakkalak na keluarga na ammakku siagang ammakku erok erok ji hahahaha.

Emotion: sad
Menurut ku nakke, ancama paling battalak ka bagi na linoa antu mi teknologi. Singkamma katte ni issenga, teknologi kamma kamma anne dalam proses berkembangi siagang sannak ceppak na antu dampak na mae ri kemajuan zaman siagang todong ak dampak ki mae ri lanyak na lapangan na jamang jamanga kah ngaseng lekba mi ni sambei ri mesin. Ceppa na kemajuan teknologi cepat kah lamba ki kah kulle na parek dunia yaa ni kuasi ri mesin, manusia antu parallu ji na kontrol. Bahkan kamma kamma anne sementara ni kembangkangi teknologi manusia robot ka antu caraddek na labbi caraddek dari pada tau biasa. Gampangi memang mingka katte parallu jaki kontrol ki. 

Emotion: fear
Daengku anggappai penghargaan ri kantoro' na anjari pajama teladan battu ri bos na. Sannang na daengku, tena na sia-sia jamang terasa na anjama ri kantoro na niak mi 8 taung anjama. Anggappa tomma tiket liburang mange ri Pulau Bali minggu dallekang na. Na ajak maki siagang totoa na andik na ngaseng mange liburang ri Pulau Bali. Nakke sannang tong, totoa ku sannang poe ka tena pi mange pernah ri Pulau Bali. Beru na pi anne poe naik ri kapala' riba. Ri Pulau Bali mange maki nganre ri balla kanre terkenal ka ri Bali. Ka daengku balliang ki ngaseng kanreang erok ka ri kanre ri anjo balla kanrea.

Emotion: happy
Kalanyakkang agang, singai, pammantangang angalle keputusan anjo pakammala'kangi. Nakke anne taua peragu siagang malla dudu punna angalle keputusan, anjari untuk angatasi hal anjo biasana nakke accarita siagang addiskusi agar accini perspektif siagang cara accini' luas siagang tangara'. Riolo nakke adiskusi siagang amma'ku siagang agang ambaniku. Mingka wattuna addiskusi siagang baine, dominan perspektif emosia rigunakan, anjari nakke sigappa siagang cara pandangna singkamma siagang nakke, anjo panggalle tangarakna logika siagang kritis. Ri wattuna anjo la'busu, masa masa sessayya akkaramulai, nakke amalla siagang sesuatu, nakke cenderung sannang siagang angarru. Hal anne tena nabaji' ri nakke nasaba' nakke ambawang-bawangi pakkasiakku. Nakke rassi angarru anjari mangang siagang sannang.

Emotion: sad
Riolo wattuku ca'di na eranga tantaku mange ri laut ka je'ne-je'ne. Nampa anjo terasa ki ombak na, ka anjo wattua ca'di inja ka umuru 7 taung tena pa ku kulle berenang. Sotta tonga mange ri laut ka erok akkarena je'ne, tiba-tiba niak ombak lompo mange ri nakke nampa ta'gulunga siagang anjo ombak ka. Tantaku na cini ka ri erang ombak, a'gora lompo mami na paui tawwa tolonga tettere. Alhamdulillah na niak ji totoa a kulle ka na tolong. Erok ma talllang ku sa'ring, ku kana erok ma kapanh mate. Anjo mi tena mo poe ku barani akkarena ri laut ka.

Emotion: sad
Kebersihan tampak nganre antu harusuk ni pertimbangkan wattu ta erok malli kanre kanrean. Tea kii sanggeng na anjari kamma anne ni alami ri sekre netizen tik tok ka anne. Iyaa na gappai bonus cicak ri lalang na sambal pecel ayam na! . Na balli kanre kanreang erok na kanre bangngi memang anjari cara paling praktis mi. Tena mo na ni sibuk pasadiangi bahanbahan siagang pallu pallu, kanre kanreang na kulle langsung ni kanre lekba na ni balli. Mingka anjo ni perhatikangi kebersihan na tampak baluk balukkang na anjo kanre kanreang aa harusuk tong anjari apa apa penting ni parek punna erok mi malli kanre. 

Emotion: disgusted
Iyyaaa. Memang cocoki. Harusuk ki ku akui, appilajarak Soshum kaleng kaleng ku todong tea ii anu gampang. Mingka nakke labbi rela ku sessa kaleng ku ri soshum dari pada harusuk ka sikbuntuluk sedeng siagang Kimia na Fisika sede. Nakke pakarammula appikkirik erok murtad jurusan wattung na ri kelasak 11 (sampulo sekre) nampa ku patatta ki ating ku ri kelasak 12 (sampulo rua). Mingka kah niak sekre siagang anu maraeng nga, nakke beru ka pakarammula appilajarak ri pa tangnga na januari laloa (fyi, UTBK ni adakan ri ulang April) Rewa? Tekad ku memang tong bulat mi iyaa tena mo niak ku pikkiri maraenga anjo wattua.

Emotion: sad
Mustain nainga'ki niatna anakna Iman allampa mae ri resepsi moncogna se're abad NU ri  Gelanggang Olahraga Sidoharjo. Manna mamo ta'pukulki nasaba kalanyya'kangi anak bura'nena, Mustain accobai oppo' taggang siagang mallompo ate. Imam anne kader IPNU umuru'na ruampulo rua taung matei nasaba' riwayat garring jantungna. Oloangna ammate, anne Imam saweki anghadeeri allo tianangna se're Abad NU ri solo. Imam anne ambrukki ri rakaat makarua wattuna jamaah assampajang lohoro' nampa nahembuskangi mai' gallangna. Paparakai pesantrenna Imam anne nia'ki langsung mae ri balla'na Imam ri Jombang. Anne paparakai pesantrenga accaritai antekamma anne Imam ampantangi ha'ja' lompo mae ri Sidoharjo annai' motoro' siagang saribattangna ri banggia.

Emotion: sad
Lalang tallasa hukum na ri Indonesia Jai tau malla anjari saksi ka malla ki antama ri persidanganga nampa malla ki ta'pela wattu na. Anjari punna niak tau accini tau ri jappa ya, na tabrak lari pajappa lain paham-pahamga tea erok anjari saksi ka teai na amminawangi proses hukum ka nampa teai na pela'-pela' wattu na ri persidanganga. Haris Budiman anjo Ketua na LPSK a'janji erokki na lindungi kasalamatan na anjo ngaseng saksi-saksia ri Indonesia. Anjomi masyarakat ngaseng tea mi na malla anjari saksi ka pasti ri lindungi siagang LPSK. Anjari kulle ri paenteng baji' keadilan ri negara ta anne Indonesia.

Emotion: fear
Tama antri’i erok ammalli tike’ bioskop ka la cicciniki surang bayuangna. Allo sattui njari loe dudu tau erok ciccinik. Wattunna lakbiringmi narapi Tama anjo tampak ballia tike’, niak ammak-ammak jai niak kapang sampulo tau langsungi maju ri kasirka nakua erok ammalli jai. Langsungi ballisik Tama njari napaui ri anjo ngaseng ammak-ammaka kua katte anne ngaseng erok tonjaki ammalli intumi na antri ngasengki anne. Erok sekre nuballi atau sibilangngang tike’, antriko rolo’. Lompo mamo sa’ranna napauang anjo ngaseng ammak-ammaka. Njari nakuai anjo pajamana, ammenteng maki ribokoang bu sollanna jai kija anne tau lammalli. Langsung mentongi naik cerakna Tama. Nakuai pore-porena anjo dih, kitte anne sumpadek kijai ammenteng memang maki kinne antri erok ammalli tike’, ia lusu’-lusurukji langsung, antekamma tong batena.

Emotion: angry
Prank kamma-kammayya anne viralki naparek anjo ngaseng arriska ri youtube na, Baim Wong surang Raffi Ahmad nangai prank bijangna siagang agangna. Beru-beru anne bainenna Baim na prank ngi polisia, mange ri kantorok polisi laporok kua anjari korbang KDRT, nibakji surang buru’nenna. Takbangka tommi anne polisia kamase, erokmi naparek anjo laporanna bainenna Baim mingka tena sallo kamma anjo, ammakkalakmi anne bainenna Baik, nakuai prank ri polisia, langsungi kamma lannasak nyawana polisia, takbangkai kamase, takkallasaki nyawana ka tena nasangkai kua ni prank ngi surang bainenna Baim. Lekbakna anjo jai tau carita kodi’i Baim, nikanai tena kreatif prank na, ngurana polisi mange na prank. Mustina anjo tala naparek kontenki todo’ anjo masalah KDRT nasabak jai artis maraeng lekbak nakasiak kammayya anjo.

Emotion: surprise
Warga kasi-asi ri desa Kaleosan, Kabupaten Minahasa Utara, Sulawesi Utara (Sulut), Julita J Rimporok singkamma ni karenai siagang pammarentahna terhadap Bantuan Langsung Tunai (BLT).  Jusltia mae ri kantoro desa untuk annarima BLT terpaksa amminro tena na annrima apa-apa ri wattunna naisseng kana arengna lekbak ni core battu ri daftar panarima BLT. Pangalamanna anne na alami Julistia ri wattu kalengna mae ri Balai Desa Kaleosan, Kacamata. Kalawat, Minut, ri allo sattu (26/11). Ri wattua ia erok na alle BLT na ri niakna informasi na lang-ngerek cairmi. “Nakke antri sekitarak 2 jam, kemudian pas gilirangku ia aklumpa mae ri areng maraengang. Nakke langsung akkutaknang mae ri kepala desa na apakah nakke annarima iareka tenamo”, kanangnga Julista wattunna ni konfirmasi. Julista akkutaknang alasang keluargana niaka terdaftar atas nama Korengkeng-Rimporok. Ia assulung tamak appalak konfirmasi mae ri aparat desa. Mingka kapala desa akkutaknang mae ri bendaharana mingka tenamo daftar arengna. 

Emotion: surprise
PT Bumi Siak Pusako (PT BSP), Badan Usaha na patanga Daerah (BUMD) Riau, berhasil anggappa sumber minyak battu ri hasselek kegiatan pengeboran bungung eksplorasi Nuri-1X niaka attampak ri Kabupaten Kampar, Provinsi Riau. 
Battu ri hasil pengeboran anjo lekbak ni lakukang uji kandungan siagang potensi produksi ri kisaran 750-1.000 barel lalangna siallo (bph). Direktur utama PT Bumi Siak Pusako Iskandar akkana temuan minyak anjo anjari awal bajik mae ri perusahaan. Punna ni ukrangi anne kulle anjari panyungke untuk kagiatan ekplorasi ri bungung maraenganna. Kabarhasilanna battu ri pengeboran sumur Nuri-1X sallang akan na lanjutkan ammoterek siagang pengeboran rua bungung deliniasi. Anne hal ni gaukang untuk akrekeng total kandungan minyak niaka ri wilayahna anjo. 


Emotion: surprise